**Csongrád Város Polgármesterétől**

Száma: Önk/39-1/2023

Témafelelős: dr. Barcsi Judit

**E l ő t e r j e s z t é s**

**Csongrád Városi Önkormányzat Képviselő-testületének**

**2023. február 23-ai ülésére**

**Tárgy:** Csongrádi Információs Központ Csemegi Károly Könyvtár és Tari László Múzeum alapító okiratának módosítása

**Tisztelt Képviselő-testület!**

A múzeum Csongrád, Jókai Mór utca 14. sz. alatti Kiállítóhelye a Csongrád, Dob utca 4-8. sz. alatti telephelyre költözik, amely miatt az intézményi alapító okirat határozati javaslat szerinti módosítása szükséges. A korábbi kiállítóhelyről a Hadtörténeti Intézet által biztosított fegyverek (műtárgyak) a Nemzeti Fegyvergyártási Oktatási Központban kerülnek elhelyezésre, így a továbbiakban e telephelyet szükséges az alapító okiratban feltüntetni.

Kérem a T. Képviselő-testületet, hogy a határozati javaslatot megvitatni és elfogadni szíveskedjenek!

**Határozati javaslat**

Csongrád Városi Önkormányzat Képviselő-testülete megvitatta a „Csongrádi Információs Központ Csemegi Károly Könyvtár és Tari László Múzeum alapító okiratának módosítása” című előterjesztést és az alábbi határozatot hozza:

1. A Képviselő-testület az Információs Központ Csemegi Károly Könyvtár és Tari László Múzeum Pü/21-20/2020. okiratszámú, a 84/2020.(VIII.27.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva a törzskönyvi bejegyzés napjától kezdődő hatállyal:

Az alapító okirat 1.1.2. pontjába foglalt táblázat 6. sora helyébe a következő rendelkezés lép:

|  |  |  |
| --- | --- | --- |
|  | **telephely megnevezése**  | **telephely címe** |
| 6 | Kiállítóhely | 6640 Csongrád, Dob utca 4-8. |

1. A Képviselő-testület felhatalmazza a polgármestert, hogy az intézmény módosító okiratát és az egységes szerkezetbe foglalt alapító okiratot írja alá.

Határidő: azonnal

Felelős: Bedő Tamás polgármester

1. A Képviselő–testület utasítja a jegyzőt, hogy az intézmény módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

Erről jegyzőkönyvi kivonaton értesítést kap:

1. A képviselő-testület tagjai

2. Jegyzői iroda

3. Magyar Államkincstár Csongrád-Csanád Vármegyei Igazgatósága

Csongrád, 2023. február 22.

 Bedő Tamás

 polgármester